  Майя Бывальцева Гудырикошконлэн нырысетӥ нуналъёсаз Удмуртиын куазь пӧсь кариськоз. Со сярысь улосвыл Гидрометцентрлэн пресс-службаез ивортӥз. Нош пӧсьтолэзьлэн берпуметӥ нуналаз, кӧснуналэ, элькунлэн бадӟым люкетаз кӧня ке зороз, интыосын гудыръялоз. Гудыръяса зорыку тӧл кужмоялоз. 31-тӥ пӧсьтолэзе потон уе +12…+17, нуназе +23…+28 градус возиськоз. Гудырикошконлэн нырысетӥ нуналъёсаз температура эшшо ӝутскоз но та вакытлы эсэпъёслэсь 3-7 градуслы вылӥынгес луоз Удмуртиысь Гидрометцентрлэн пресс-службаез1-тӥ но 2-тӥ гудырикошконэ уйин +13…+18 градус котырын возиськоз, арнянуналэ нуназе +23…+28, вордӥськонэ +25…+30 градус луоз. Куд-ог интыосын ӧжыт зорыны быгатоз. Нырысь-валысь чакланъёсъя, 3-тӥ гудырикошконэ температура +29…+34 градусозь ӝутскоз, куд-ог интыосын ӧжыт зороз, гудыръялоз. 4-тӥ гудырикошконысен температура лэзькыны кутскоз. Тегъёс: Ижкар Гидрометцентр Удмуртия куазь гужем  